ᐱᒻᒪᕆᐅᔪᑦ ᖃᐅᔨᒪᔭᐅᔭᕆᐊᓖᑦ Key Messages 
2017 ᓄᓇᕗᖕᒥ ᓂᕿᒥ ᖁᐱᕐᕈᐊᔪᒃᑕᖃᕐᒪᖔᑦ ᖃᐅᔨᓴᕈᑏᑦ ᐆᒃᑐᕋᖅᑕᐅᓪᓗᓂ ᐱᓕᕆᐊᕆᔭᐅᔪᖅ 
1. ᐊᑑᑎᖏᑦ ᐆᒃᑐᕋᐅᑎᐅᔪᑦ ᐱᓕᕆᐊᕆᔭᑦ 
ᐆᒃᑐᕋᑕᐅᓪᓗᓂ ᐱᓕᕆᐊᕿᔭᐅᔪᖅ ᓄᓇᕗᖕᒥ ᓴᖅᑭᑕᐅᓯᒪᕗᖅ ᖃᐅᔨᓴᕈᓐᓇᕈᑕᐅᖁᓪᓗᒍ ᓂᕿᒥ ᖁᐱᕐᕆᓇᕐᑐᖃᕐᒪᖔᑦ. ᐅᓪᓗᒥᒧᑦ ᑎᑭᑦᑐᒍ, ᑕᓪᓕᒪᑦ ᐃᓕᓐᓂᐊᖅᑎᑕᐅᓯᒪᓕᖅᑐᑦ ᖃᐅᔨᓴᕈᓐᓇᓂᕐᒥᒃ. ᐊᒻᒪᑦᑕᐅᖅ ᖃᐅᔨᑦᑎᐊᑲᓐᓂᕈᒪᔪᒍᑦ ᖁᐱᕐᕈᐊᔪᑦᑖᐸᒃᑐᓂᒃ ᐊᐃᕕᐅᑉ ᓂᕿᖓᓂᑦ, ᑕᒪᑦᓱᒧᖓ ᖃᐅᔨᒪᒍᑎᐅᓂᐊᕐᑐᓂᒃ ᐱᑕᖃᓗᐊᙱᒻᒪᑦ. 
2. ᖃᐅᔨᓴᕈᑎᓄᑦ ᐱᓕᕆᔾᔪᑎᑦ ᓯᕗᓂᑦᑎᓐᓂ 
ᐆᒃᑐᕋᕈᑕᐅᔪᖅ ᖃᐅᔨᓴᑦᑕᐅᓛᖅᑐᑦ, ᖃᐅᔨᓴᕐᑕᐅᒍᑎᒋᓗᐊᕐᓂᐊᕐᑕᖓᓕ, ᖃᐅᔨᒪᓂᐊᕋᑦᑕ ᓯᕗᓂᑦᑎᓐᓂ ᖃᐅᔨᓴᐃᓂᕐᒧᑦ ᐱᓕᕆᔾᔪᑎᓂᒃ ᓄᓇᕗᖕᒥ. ᖃᐅᔨᓴᕐᑕᐅᓚᐅᕐᑎᓪᓗᒍ ᖃᐅᔨᔭᐅᔪᑦ ᑐᓂᔭᐅᔪᒫᕐᒥᔪᑦ ᐆᒃᑐᕋᕈᑎᓄᑦ ᐱᓕᕆᖃᑎᑦᑎᓐᓄᑦ, ᐅᑯᐊᖑᓪᓗᑎᒃ ᐱᓕᕆᕕᖓᑦ ᐋᓐᓂᐊᖃᓐᓇᖏᑦᑐᓕᕆᔨᒃᑯᑦ ᐊᒻᒪᓗ ᐱᓕᕆᕕᖓᑦ ᐊᕙᑎᓕᕆᔨᒃᑯᑦ. ᖃᐅᔨᓴᐃᒍᑏᑦ ᐃᓂᖅᑕᐅᔪᒫᕐᑐᑦ ᓄᓇᕗᑦ ᑐᙵᕕᒃᑯᓐᓂᒃ ᐊᒻᒪᓗ ᓄᓇᕗᖕᒥ ᖃᐅᔨᓴᕐᑐᓕᕆᔨᒃᑯᓐᓂᒃ. 
3. ᖃᐅᔨᔭᐅᔪᑦ ᐅᓂᒃᑳᖅᑕᐅᓂᖏᑦ 
ᐆᒃᑐᕋᕈᑕᐅᔪᑦ ᖃᐅᔨᒃᑲᐅᑕᐅᓛᕐᑐᑦ ᓈᖕᒪᓐᓂᖏᑦ ᐊᒻᒪᓗ ᓈᖕᒪᖏᓐᓂᖏᒃ ᐊᐃᕝᕙᒃᓯᒪᔪᓄᑦ. ᐊᐃᕝᕙᒃᓯᒪᔪᑦ ᖃᐅᔨᒃᑲᕐᑕᐅᓲᖑᒻᒪᑕ ᑰᔾᔪᐊᕐᒥ ᓇᓗᓇᐃᕆᔪᓂᒃ ᖃᐅᔨᔭᐅᔪᓂᒃ ᐃᖃᓗᓐᓂᑦ. ᑰᔾᔪᐊᕐᒥ ᖃᐅᔨᓴᕐᑎᑦᑎᒍᑏᑦ ᐅᑕᖅᑭᔭᕆᐊᕆᔭᐅᔭᕆᐊᖃᓲᖑᒻᒪᑕ ᐊᐃᕝᕙᒃᓯᒪᔪᒧᑦ. ᐃᖅᑲᓇᐃᔭᕐᑎᖓᓐᓂᒃ ᐱᓕᕆᕕᖓᑦᑕ ᐋᓐᓂᐊᖃᓐᓇᖏᑦᑐᓕᕆᔨᒃᑯᑦ ᖃᐅᔨᒃᑲᐃᓗᓂ ᖃᐅᔨᓴᕈᑕᐅᓯᒪᔪᑦ ᐊᑐᐃᓐᓇᐅᓕᑐᐊᕋᐃᒃᐸᑕ. ᐊᐃᕝᕙᒃᑐᒥᓂᖅ ᖃᐅᔨᒃᑲᑦᑕᐅᑐᐃᓐᓇᕆᐊᓕᒃ ᒪᕐᕈᐊᑎᕐᓗᓂ. 
ᐊᒻᒪᓗᑦᑕᐅᖅ, ᐊᐃᕝᕙᒃᓯᒪᔪᖅ ᐊᐱᕆᔭᐅᑐᐃᓐᓇᕆᐊᓕᒃ ᓈᖕᒪᒃᓴᕋᔭᕐᒪᖔᑦ ᖃᐅᔨᓴᕐᑕᐅᔫᑉ ᖃᐅᔨᔭᐅᒍᑎᖏᑦ ᑐᓂᔭᐅᒻᒥᒃᐸᑕᑦᑕᐅᖅ ᐆᒪᔪᓕᕆᔨᒃᑯᑦ ᑲᑐᔾᔨᖃᑎᒌᖏᓐᓄᑦ. 
4. ᐃᒡᓗᒥᒃ ᖃᐅᔨᓴᕐᕕᐅᒐᔭᕐᑐᒥᒃ 
ᑖᓐᓇᓕ ᐱᔭᐅᔪᒪᓯᒪᒻᒪᑦ ᑲᔪᓯᑎᑕᐅᓯᒪᕗ, ᑭᓯᐊᓂᓗ ᐅᓪᓗᒥᒧᑦ ᐃᓱᒪᓕᐅᕈᑕᐅᓯᒪᙱᑦᑐᖅ. ᒫᓐᓇᐅᔪᒥ, ᐃᖅᑲᓇᐃᔭᖃᑎᒋᒐᑦᑎᒍ ᐱᓕᕆᖃᑎᒋᔭᕗᑦ, ᓴᖅᑮᔪᒪᓪᓗᑕ ᖃᐅᔨᓴᐃᓂᕐᒧᑦ ᐱᓕᕆᔾᔪᑎᐅᓂᐊᕐᑐᓂᒃ ᐱᑕᖃᐃᓐᓇᓂᐊᕐᑐᒥᒃ. ᑕᐃᒪᓐᓇ ᐅᖃᐅᓯᐅᖅᑲᐅᒻᒪ, ᖃᐅᔨᓴᕐᑕᐅᓚᐅᕐᑎᓪᓗᒍ ᐊᐅᓚᓐᓂᕆᓯᒪᔭᖓ ᑐᙵᕕᒋᔭᐅᓂᐊᕐᐳᖅ ᐱᓕᕆᖃᑎᒌᒃᑐᑦ ᑕᒪᑦᓱᒥᖓ ᐅᖃᓪᓚᒍᑎᒋᓂᐊᕐᓗᓂᔾᔪᒃ. 
ᓄᓇᕗᖕᒥ ᓯᓚᑦᑐᓴᕐᕕᒃ ᐊᖏᕈᑎᖃᖅᓯᒪᕗᑦ ᓄᓇᕗᖕᒥ ᖃᐅᔨᓴᕐᑐᓕᕆᔨᒃᑯᑦ ᖃᐅᔨᓴᕐᕕᖓᓐᓂᒃ ᖃᐅᔨᓴᐃᓂᐊᕐᓗᑎᒃ ᓂᕿᓂᒃ ᐆᒃᑐᕋᕈᑕᐅᓂᓕᒫᖓᓂ ᑕᒪᑦᓱᒪ ᐱᓕᕆᐊᒃᓴᐅᑉ. ᖃᐅᔨᓴᕐᕕᖃᖅᑎᑏᓐᓇᕐᓂᖅ ᓄᓇᕗᖕᒥ ᖃᐅᔨᓴᕐᑐᓕᕆᔨᒃᑯᑎᒍᑦ ᑖᓐᓇᑦᑕᐅ ᐊᑑᑎᖃᖅᑎᑕᐅᔪᒪᒍᓂ ᐊᑑᑎᖃᖅᑎᑕᐅᔪᓐᓇᕆᓪᓗᓂ ᖃᐅᔨᓴᖅᑕᐅᔪᒫᕐᓗᓂ ᐆᒃᑐᕋᐅᑕᐅᓂᕆᓯᒪᔭᖓ. 
5. ᓇᓃᒃᑲᔭᓐᓂᖓ ᖃᐅᔨᓴᐃᕕᐅᑉ 
ᐃᓱᒪᓕᐅᕈᑕᐅᓯᒪᙱᑐᖅᓱᓕ ᐃᓂᒌᓐᓇᓂᐊᕐᑕᖓ ᖃᐅᔨᓴᐃᕕᐅᑉ ᒫᓐᓇᐅᔪᒥᓕ ᐅᓇ ᐆᒃᑑᑎᒋᓗᒍ ᐃᖃᓗᓐᓂ ᐅᕝᕙᓗ ᐃᒡᓗᓕᖕᒥ. ᐊᑕᐅᓯᐅᙱᑦᑐᒥᒃ ᓈᓖᕋᕐᕕᓴᓂᒃ ᕿᒥᕐᕈᔪᒫᕐᑐᑦ ᓯᕗᒧᒋᐊᓐᓂᐊᓗᓂ. 

6. ᖃᐅᔨᓴᐃᓂᖅ ᐊᓯᖏᓐᓂᒃ ᐋᓐᓂᐊᖃᕐᒪᖔᑕ ᐆᒪᔪᑦ 
ᓇᓗᓇᖏᑦᑐᖅ ᓄᓇᓖᑦ ᓯᕗᓪᓕᐹᖑᖁᔨᓯᒪᔪᖅ ᑐᓴᕐᑎᑕᐅᖃᑦᑕᕈᑎᑦᑎᒍᓪᓕ, ᐃᒡᓗᒥᒃ ᐱᑕᖃᐃᓐᓇᓂᐊᕐᑐᒥᒃ ᖃᐅᔨᓴᕐᕕᒃᑖᖁᔨᓪᓗᑎᒃ ᓄᓇᕗᖕᒥ ᖁᐱᕐᕈᐊᔪᖃᒻᒪᖔᑕ ᓂᕿᑦ. ᑖᓐᓇᓕ ᒫᓐᓇ ᐃᓱᒪᒋᓗᐊᕐᓯᒪᔭᑐᐊᕗᑦ. 
ᖃᐅᔨᒪᔪᒍᑦ ᐱᒻᒪᕆᐅᔪᖅ ᓯᕗᓂᑦᑎᓐᓂᒃ ᐃᓱᒪᔭᕆᐊᖃᓐᓂᕗᑦ, ᖃᐅᔨᓴᕐᕕᖃᕆᐊᖃᓐᓂᕐᒥᒃ ᐊᔪᖏᓕᕆᐊᖃᓐᓂᕗᑦ ᓄᓇᕗᖕᒥ, ᐅᔾᔨᑐᕐᓗᒋᓪᓗ ᐋᓐᓂᐊᖃᙱᒃᑲᓗᐊᕐᒪᖔᑖ ᐆᒪᔪᑦ, ᐆᒪᔪᓂᒃ ᓂᕿᖃᓐᓂᖏᓐᓄᑦ ᐃᓄᐃᑦ ᐊᑦᑐᐊᒻᒪᑕ.  
ᑕᐃᒪᓐᓇ ᖃᐅᔨᓴᕈᑎᖃᓐᓂᖅ ᐊᑑᑎᖃᖅᑎᑕᐅᔪᓐᓇᒥᒻᒪᑦ ᐊᐃᕕᑐᐊᖑᙱᑦᑐᓂᒃ ᐊᓯᖏᓐᓂᒃ ᐆᒪᔪᓂᒃ ᖁᐱᕐᕈᐊᔪᖃᕐᒪᖔᑖ. ᐆᒃᑐᑎᒋᓗᒍ, ᖃᐅᔨᓴᕈᑕᐅᔪᓐᓇᕐᒥᔪᑦᑕᐅ ᓇᓄᐃᑦ ᓂᕿᖏᓐᓂᒃ, ᑖᒃᑯᐊᑦᑕᐅ  
7. ᖃᓄᐃᑑᔭᕆᐊᖃᓐᓂᖓ ᓂᕿ ᐃᓚᙵᐃᒍᑕᐅᔪᖅ ᖃᐅᔨᓴᕋᒃᓴᖅ T

ᐊᖑᓇᓱᒃᑏᑦ ᐆᒪᔫᑉ ᐅᖃᖏᓐᓂᒃ ᑐᓂᓯᖃᑦᑕᖁᔭᐅᕗᑦ, ᐅᖃᖅ ᐊᑲᐅᓂᕐᐹᖑᒻᒪᑦ ᖃᐅᔨᓴᖃᕐᑕᐅᓗᓂ. 
  
8. ᐅᖃᖅ ᐊᐅᓪᓚᖅᑎᑕᐅᓂᖓ ᐃᖃᓗᖕᓄᑦ
ᐃᒪᐃᓕᖓᑲᐃᓐᓇᓂᐊᕐᑐᖅ, ᖃᐅᔨᒃᑲᐃᖁᔭᐅᕗᑎᒃ ᐆᒪᔪᓕᕆᔨᒃᑯᑦ ᑲᑐᔾᔨᖃᑎᒌᖏᓐᓂᒃ ᓄᓇᑦᓯᓐᓂ. ᐱᓯᒪᒻᒪᑕ ᐴᒃᓴᓂᒃ ᖃᐅᔨᓴᕋᒃᓴᒧᑦ ᑐᓂᔭᐅᓚᐅᕐᑐᓂᒃ ᐱᓕᕆᕕᖓᓐᓄᑦ ᐋᓐᓂᐊᖃᓐᓇᖏᑦᑐᓕᕆᔨᒃᑯᑦ. ᐊᐅᓪᓚᑎᑦᑎᖁᔭᐅᒐᔭᕐᑐᑎᒃ ᐅᖃᕐᒥᒃ ᑎᒻᒥᓲᒃᑯᑦ ᐊᐅᓪᓚᑎᓪᓗᒍ ᐃᖃᓗᓐᓄᑦ, ᐊᑭᓕᖅᑕᐅᖁᔪᓐᓇᕐᑕᐃᑦ ᖃᖓᑦᑕᐅᑎᖓ ᓄᓇᑦᓯᓐᓂ ᐋᓐᓂᐊᕕᒃᑯᑎᒍᑦ (ᐳᔅ ᐃᐊᒃᑯᑦ). ᓄᑖᑦ ᒪᓕᒃᑕᐅᔭᕆᐊᓖᑦ ᐋᖅᑭᓱᕐᑕᐅᕙᓪᓕᐊᒻᒪᑕ ᐊᒻᒪ ᓇᑦᓯᐅᔾᔭᐅᔪᒫᕐᑐᑎᒃ ᑕᒪᐃᓐᓄᑦ ᐆᒪᔪᓕᕆᔨᒃᑯᑦ ᑲᑎᒪᔨᖏᓐᓄᑦ ᒫᓐᓇᕈᓘᓛᖅᑐᖅ. 
9. ᒪᑭᕕᒃᑯᑦ ᖃᐅᔨᓴᕐᕕᖓᑦ ᐱᖃᑕᐅᔪᑦ 
ᐄ, ᓄᓇᕕᒃ ᖃᐅᔨᓴᕐᕕᖓᑦ ᐱᒻᒪᕆᐅᕗᑦ ᐱᓕᕆᖃᑕᐅᓪᓗᑎᒃ ᐆᒃᑐᕋᐅᑎᑦᑎᓐᓄᑦ. ᖃᐅᔨᓴᕐᐸᒻᒥᔪᑦᑕᐅᖅ ᐃᓚᖓᓂᑦ ᐅᖃᐅᑉ ᖃᐅᔨᓴᕐᑕᑦᑕ (ᐅᖃᖅ ᐊᕕᑦᑕᐅᓪᓗᓂ, ᓇᑉᐸᖓ ᐊᐅᓪᓚᕐᑎᑕᐅᕙᒃᑐᑦ ᑰᔾᔪᐊᕐᒧᑦ), ᓄᓇᕗᖕᒥ ᖃᐅᔨᓴᕐᑎᓕᕆᔨᒃᑯᑦ ᐅᔾᔨᑐᕋᓱᑦᑎᐊᕐᒪᑕ ᐃᖃᓗᖕᓂ ᖃᐅᔨᓴᕐᑕᐅᔪᑦ ᑕᐃᒫᒃᑎᐊᖅ ᖃᐅᔨᓴᕐᑕᐅᒐᓗᐊᕐᒪᖔᑖ.   
ᑲᒪᒋᔭᖃᖅᐸᓪᓕᐊᑎᓪᓗᑕ ᑕᑎᒋᖃᑦᑕᕐᓯᒪᒍᑦᑎᒍ, ᖃᐅᔨᒪᔨᒋᕙᑦᑐᑎᒍ ᐆᒃᑐᕋᖅᑕᑎᓐᓄᑦ ᐊᒻᒪᓗ ᐊᐱᖅᑯᑎᖃᕈᑦᑕ ᑭᐅᔪᓐᓇᐸᒃᑐᑎᒃ ᐊᐱᖅᑯᑎᒃᓴᖃᕋᐃᒐᑦᑕ. 
10. ᐋᓐᓂᐊᑖᓐᓇᕐᑐᑦ ᐃᓄᖕᒧᑦ 
ᒪᓕᒃᑐᒋᑦ ᐅᖃᖅᓯᒪᓂᖏᑦ ᐱᓕᕆᕕᖓᑦ ᐋᓐᓂᐊᖃᓐᓇᖏᑦᑐᓕᕆᔨᒃᑯᑦ, ᖁᐱᕐᕈᐊᔪᒃᑖᓇᕐᒪ (ᓂᕆᖃᓯᐅᔾᔭᐅᑎᓪᓗᒍ ᖁᐱᕐᕈᐊᔪᒃ) ᓂᕆᔪᖃᖅᑎᓪᓗᒍ ᒥᑭᒃᑳᕐᒥᑦ. ᐃᓄᒃ ᖁᐱᕐᕈᐊᔪᖃᓕᕐᓂᕈᓂ, ᓈᕐᓗᒃᑲᔭᕐᑐᖅ ᐊᒻᒪᓗ ᓄᑭᖏᑦ ᐋᓐᓂᐊᓗᑎᒃ, ᖃᑕᓪᓗᓂ, ᑭᐊᒃᑭᐸᓪᓗᓂ ᐊᒻᒪᓗ ᓄᑭᑭᓪᓗᓂ. ᖃᐅᔨᒪᑎᒋᐊᖃᕋᔭᕐᑕᐃᑦ ᐋᓐᓂᐊᓯᐅᕐᑎ ᑕᐃᒪᓐᓇ ᐃᑉᐱᓐᓂᐊᓕᓐᓂᕈᕕ ᒥᑭᒃᑳᑦ ᓂᕆᓚᐅᕐᑎᓪᓗᑎᒃ ᐊᐃᕕᕐᒥᒃ. 
11. ᖃᐅᔨᓴᕋᒃᓴᒧᑦ ᐊᑭᓕᖅᑕᐅᔾᔪᑏᑦ 
ᐊᐅᓪᓚᕐᑎᓯᒪᓕᕈᓐᓂ ᖃᐅᔨᓴᕐᑕᐅᔪᒃᓴᖅ ᐃᖃᓗᓐᓄᑦ ᐊᒻᒪᓗ ᐱᔭᐅᓯᒪᓕᕐᐸ, ᖃᐅᔨᒃᑲᑦᑕᐅᒐᔭᕐᑐᑎᒃ ᓇᓗᓇᐃᔭᕐᕕᖃᓐᓂᐊᕋᕕᑦ ᖃᐅᔨᒪᔭᐅᔭᕆᐊᓕᖕᓂᒃ ᐊᒻᒪᓗ ᓄᓇᕗᑦ ᑐᙵᕕᒃᑯᑦ ᐊᑭᓕᕐᑕᐅᔾᔪᑎᒃᓴᓐᓂᒃ ᐋᖅᑭᓱᐃᒐᔭᕐᒪᑕ ᖃᐅᔨᓴᕋᒃᓴᒥᒃ ᐊᐅᓪᓚᑎᑦᑎᓚᐅᕐᑎᓪᓗᑎᒃ. ᐊᑭᓕᖅᑕᐅᒍᑏᑦ ᐊᔾᔨᒌᙱᑐᐃᓐᓇᕆᐊᖃᕐᒪᑕ ᓄᓇᓕᖕᓂ.
12. ᖃᓄᖅ ᐊᑯᓂᐅᑎᒋᔪᖅ ᐆᒃᑐᕋᖅᓯᒍᑦ ᐊᐅᓚᑕᐅᓂᐊᕐᐸ? 
ᒫᓐᓇᐅᔪᒥ, ᐆᒃᑐᕋᖅᑕᐅᒍᑏᑦ ᐊᐅᓚᑕᐅᓂᐊᕐᐳᑦ ᓄᙳᐊᓄᑦ ᑎᓯᑉᐱᕆ 2017. ᖃᐅᔨᒪᒋᐊᕆᑦ, ᐱᓕᕆᖃᑕᐅᔪᑦ ᐃᓱᒪᒃᓴᕐᓯᐅᑐᐃᓐᓇᕆᐊᖃᕐᒪᑕ ᐅᖓᕙᕆᐊᖅᓯᓂᕐᒥᒃ ᐆᒃᑑᕋᐅᑎᐅᑉ ᐊᐅᓚᓂᒃᓴᖓᓂᒃ 2018-ᒧᑦ. 

